酬李參軍崇嗣旅館見贈
作者：陳子昂
朝代：唐

paragraphs: 昨夜銀河畔，星文犯遙漢。
今朝紫氣新，物色果逢真。
言從天上落，乃是地仙人。
白璧疑冤楚，烏裘似入秦。
摧藏多古意，歷覽備艱辛。
樂廣雲雖覩，夷吾風未春。
鳳歌空有問，龍性詎能馴。
寶劒終應出，驪珠會見珍。
未及馮公老，何驚孺子貧。
青雲儻可致，北海憶孫賓。